wickkiey/tamil-wikipedia-chunked huggingface dataset:
# நிலைகொள் வேளாண்மை

## வடிவமைப்பும் வலயங்களும்

### வலயம் 0

இது வீடு அல்லது பண்ணை அலுவலகம் ஆகும். சூழலைப் பெரிதும் மாசாக்கம் செய்யாததும் சூழலை சமநிலை குலையாமல் பேணுவதுமான நடவடிக்கைகளைக் கொண்டதாக இருப்பதால் இது நிலைகொள் வேளாண்மை அணுகுமுறைக்குள் அடங்கும். இயற்கை சூரிய ஒளியைப் பயன்படுத்துதல், குறைந்த சக்தி மற்றும் நீர்ப் பயன்பாடு என்பன காணப்படும்.
# நிலைகொள் வேளாண்மை

## வடிவமைப்பும் வலயங்களும்

### வலயம் 1

இடு பண்ணை வீட்டுக்கு அடுத்து காணப்படக்கூடிய வலயம். இங்கு பைங்குடில் அமைப்பு, மூலிகைத் தாவரங்கள், சலாது வகைகள், கொடிகள் கொண்ட மரக்கறி வகைகள், சிறு பழத் தாவரங்கள் என்பன காணப்படும்.
# நிலைகொள் வேளாண்மை

## வடிவமைப்பும் வலயங்களும்

### வலயம் 2

இவ்வலயத்தில் பராமரிப்பு செறிவு குறைந்த பல்லாண்டுத் தாவரங்கள் பயிரிடப்படும். இவற்றுக்கு தினமும் நீரிட்டு பராமரிப்பதோ அல்லது அடிக்கடி களை கட்டும் தேவையோ இருக்காது. இவ்வலயம் தேனீ வளர்ப்புக்குரிய தேன்கூடு மற்றும் சேதனப் பசளை தயாரிக்கும் குழிகள் முதலானவற்றையும் கொண்டிருக்கும்.
# நிலைகொள் வேளாண்மை

## வடிவமைப்பும் வலயங்களும்

### வலயம் 3

இவ்வலயத்தில் முதன்மையான பயிரிடல் மேற்கொள்ளப்படும். பத்திரக்கலவை இடல் முதலான அணுகுமுறைகளால் நீர் வழங்கல் களைகட்டல் என்பன குறைக்கப்பட்டிருக்கும்.
# நிலைகொள் வேளாண்மை

## வடிவமைப்பும் வலயங்களும்

### வலயம் 4

இது ஓரளவு காடு சார்ந்ததாக இருக்கும். நேரடியாக விறகு மற்றும் உணவுப் பொருட்கள் இங்கிருந்து சேகரிக்கப்படும்.
# நிலைகொள் வேளாண்மை

## வடிவமைப்பும் வலயங்களும்

### வலயம் 5

இது மனிதத் தலையீடு இல்லாத காடாகக் காணப்படும்.
# நேப்பியர் மடக்கை

கணிதவியலாளர் ஜான் நேப்பியரின் பெயரால் அழைக்கப்படும் **நேப்பியர் மடக்கை** (*Napierian logarithm*, *Naperian logarithm*) என்பது பெரும்பாலும் இயல் மடக்கையைக் குறிக்கப் பயன்படுத்தப்பட்டாலும் நேப்பியரால் உருவாக்கப்பட்ட மூல மடக்கையைக் குறிக்கிறது.  
இம்மடக்கை பின்வரும் சார்பாக அமையும்:
: <math>\mathrm{NapLog}(x) = \frac{\log \frac{10^7}{x}}{\log \frac{10^7}{10^7 - 1}}.</math> (இது மடக்கைகளின் விகிதமாக அமைவதால் மடக்கையின் அடிமானம் என்னவாக உள்ளது என்பது இங்கு அவசியமில்லை.)  
தற்கால அறிதலின்படி இது எந்தவொரு குறிப்பிட்ட அடிமான மடக்கை இல்லை; இதனை கீழுள்ளபடியும் எழுதலாம்:
: <math>\mathrm{NapLog}(x) = \log_{\frac{10^7}{10^7 - 1}} 10^7 - \log_{\frac{10^7}{10^7 - 1}} x</math>  
இது ஒரு குறிப்பிட்ட மடக்கையின் நேரியல் சார்பாக உள்ளதால் கீழ்வரும் முற்றொருமையை நிறைவு செய்யும்:
: <math>\mathrm{NapLog}(xy) = \mathrm{NapLog}(x)+\mathrm{NapLog}(y)-161180950</math>
# நேப்பியர் மடக்கை

## பண்புகள்

- நேப்பியர் மடக்கைக்கும் இயல் மடக்கைக்குமுள்ள தொடர்பு:
: <math>\mathrm{NapLog} (x) \approx 9999999.5 (16.11809565 - \ln x)</math>  
- நேப்பியர் மடக்கைக்கும் பொது மடக்கைக்குமுள்ள தொடர்பு:
: <math>\mathrm{NapLog} (x) \approx 23025850 (7 - \log_{10} x).</math>  
மேலும்,
:<math>16.11809565 \approx 7 \ln \(10\) </math>
:<math>23025850 \approx 10^7 \ln (10).</math>
# மீசோதெரபி

**மீசோதெரப்பி** (*mesotherapy*) என்பது அறுவை சிகிச்சை அல்லாத ஒரு அழகுமுறை சிகிச்சையாகும். இந்த சிகிச்சை முறையில் மருந்துப் பொருட்கள், ஓமியோபதி, தாவர சாறு, வைட்டமின்கள் மற்றும் இதர சிகிச்சைக்குரிய பொருட்கள் தோலடுக்கிற்கு கீழுள்ள கொழுப்பில் செலுத்தப்படும். இதனை பல சிறிய மருத்துவ ஊசிகள் மூலம் செயல்படுத்துவர். மீசோதெரபி மருத்துவ முறை, தோலின் கொழுப்பு சார்ந்த கொழுப்பு செல்களையே இலக்காகக் கொண்டு செயல்படும்.  
மீசோதெரபி எனும் ஆங்கில வார்த்தை மீசோஸ், தெரபியா எனும் கிரேக்க வார்த்தைகளில் இருந்து வந்தது. மீசோஸ் என்பதற்கு ‘மத்தியில்’ எனவும், தெரபியா என்பதற்கு ‘மருத்துவ சிகிச்சை’ எனவும் பெயர்.
# மீசோதெரபி

## சிகிச்சையில் பயன்படுத்தப்படும் பொருட்கள்

ஹையலூரோனிக் அமிலம், வைட்டமின் சி, வைட்டமின் ஏ, அமினோ அமிலங்கள் அல்லது பிற வைட்டமின்கள், கனிமங்கள் போன்ற ஒன்றாவது கலந்திருக்கும்படி தூய்மையான மருத்துவப் பொருட்கள் பயன்படுத்தப்படும்.
# மீசோதெரபி

## திறனாய்வு

மீசோதெரபி சிகிச்சை முறை ஐரோப்பா நாடுகள், தென் அமெரிக்கா, சமீப காலத்தில் அமெரிக்கா உட்பட பல நாடுகளில் கடந்த ஐம்பது ஆண்டுகளுக்கு மேலாக பயன்படுத்துகின்றனர். இருப்பினும் பல மருத்துவர்கள் மீசோதெரபி முறையின் பலாபலன்கள் அனைத்தையும் கற்றுக்கொள்ள இயலாத நிலையில் இருப்பதாக தெரிவித்துள்ளனர். இதனால் அதன் முழுப்பலன்களைப் பற்றி முற்றிலுமாகத் தெரியவில்லை. மீசோதெரபி தரமான மற்றும் நிலையான சிகிச்சை பயிற்சிகளில் பாடமாக இல்லாததே மீசோதெரபியில் இருக்கும் முதன்மை பிரச்சினையாகும். இருப்பினும் தசைநார் முன்னேற்றம், பல் சிகிச்சை முறைகள், புற்றுநோய் சிகிச்சை முறைகள், கீல்வாதம், நிணநீர் தேக்க வீக்கம் மற்றும் சிரை தேக்க நிலை நோய்களுக்கான சிகிச்சை முறைகளில் மீசோதெரபி சிகிச்சை முறைகளின் செயல்முறை விளக்கங்கள் மற்றும் சிகிச்சைச் செயல்பாடுகள் பாடமாக வைக்கப்பட்டுள்ளன. மீசோதெரபி குறித்து பல்வேறு வகையான ஆராய்ச்சிக் கட்டுரைகள் வெளிவந்துள்ளன. அத்துடன் மீசோதெரபியில் பயன்படுத்தப்படும் பல்வேறு வகையான படிப்பு முறைகளும் முன்னேறியுள்ளன.  
தற்போது, தெற்கு அமெரிக்க நாடுகளில் மீசோதெரபி தடைசெய்யப்பட்டுள்ளது. அமெரிக்காவினைவிட தளர்த்தப்பட்ட மருத்துவக் கட்டுப்பாடுகள் கொண்டுள்ள பிரேசில் நாட்டில்கூட இது சம்பந்தப்பட்ட மருத்துவ பொருட்களை தடைசெய்துள்ளது.  
ஆஸ்திரேலிய சுகாதாரக் குழு, இந்த மீசோதெரபிக்கு பதிலான வேறொரு சிகிச்சை முறையினை மேம்படுத்தி வருகிறது. பாக்டீரியா தொற்று, தொடை, அடிவயிறு, தோள், முகம் மற்றும் கழுத்து போன்ற இடங்களில் சிகிச்சை பெறுபவர்களுக்கு ஏற்பட்ட பிரச்சினைகளால் ஆஸ்திரேலிய சுகாதாரக் குழு இம்முடிவினை எடுத்தது.  
பிரஞ்சு நாட்டு சில சிகிச்சை முறையினரால், சிகிச்சை பெறுபவர்கள் சிலருக்கு ஏற்பட்ட பிரச்சினைகளால் மீசோதெரபி சிகிச்சை முறையினை பிரான்ஸ் அரசு ஏப்ரல் 2011 இல் தடை செய்தது. இந்த தடை ஜூன் 2011 இல், பிரஞ்சு மாநிலக் குழுவினால் நீக்கப்பட்டது. ஏனெனில் இவ்வாறான கோளாறுகள் ஏற்பட்டதற்கு மீசோதெரபி சிகிச்சை முறை காரணமல்ல, அதில் கூறப்பட்டவாறு முறையான சுகாதாரமான சிகிச்சை முறைகளை கையாளாமல் செயல்பட்டதே காரணம் என்று விசாரணையில் தெரியவந்தது.  
எவ்வித பக்க விளைவுகளும் ஏற்படுவதில்லை. லேசான வீக்கம் மற்றும் சிவப்பு நிறத்திலான தோற்றம் தோன்றும். மருத்துவ ஊசி செலுத்தப்பட்ட சருமத்தில் தோல் நசுக்கப்பட்டிருப்பின் அந்த தாக்கம் தீர ஒரு வாரம் ஆகும்.
# ராணி அண்ணா அரசு மகளிர் கல்லூரி

**ராணி அண்ணா அரசினர் மகளிர் கல்லூரி** (*Rani Anna Government College for Women*) இந்தியாவின் தமிழ்நாட்டில் திருநெல்வேலி மாவட்டத்தில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1970ஆம் ஆண்டில் தொடங்கப்பட்டது. தொடக்கத்தில் தற்காலிக கட்டிடத்தில் இயங்கிய இக்கல்லூரி பின்னர், அருகிலுள்ள அபிசேகப்பட்டி அரசு கால்நடைப் பண்ணையின் 40 ஏக்கர் நிலத்தைப் பெற்று தற்போது சொந்தக் கட்டிடத்தில் இயங்கி வருகிறது. தற்போது மனோன்மணியம் சுந்தரனார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது.
# ராணி அண்ணா அரசு மகளிர் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- புவியியல்
- கணினி அறிவியல்
# ராணி அண்ணா அரசு மகளிர் கல்லூரி

## துறைகள்

### கலை மற்றும் வணிகம்

- தமிழ்
- ஆங்கிலம்
- பொருளாதாரம்
- வரலாறு
- இதழியல் மற்றும் மக்கள் தொடர்பு
- வர்த்தகம்
- சமூகவியல்
- மனித வள மேம்பாடு
- சமூக பணி
# ராணி அண்ணா அரசு மகளிர் கல்லூரி

## இதனையும் காண்க

- திருநெல்வேலி மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# முருகல்

**முருகல்** (*Garnicia indica*) இத்தாவரம் சமையலுக்கும், மருந்து பொருளாகவும், தொழிற்சாலை உபயோகங்களுக்காகவும் பயன்படுத்தப்படும் மங்குசுத்தான் குடும்பத்தைச் சார்ந்த மூலிகைத் தாவரம் ஆகும். இவற்றில் 200 வகையான தாவரங்கள் ஆசியா, ஆப்பிரிக்கா போன்ற பகுதிகளில் கண்டுபிடிக்கப்பட்டுள்ளது. இற்றில் அதிக அளவாக மேற்குத் தொடர்ச்சி மலைப்பகுதி மேற்கு கடற்கரையை ஒட்டிய காடுகளில் காணப்படுகிறது. இந்தியக் காடுகளில் காணப்படும் 35 வகைத்தாவரத்தில் காடுகளில் மறைவுபிரதேசங்களில் வெளியில் தெரியாமல் இருப்பவை 17 வகையாகும். மேற்கு தொடர்ச்சி மலைப்பகுதியில் ஏழுவகையும், அந்தமான் பகுதியில் ஆறு வகையும், இந்தியாவின் வடமேற்குப் பகுதியில் நான்கு வகையும் காணப்படுகிறது.
பொதுவாக ஆறுகளின் கழிமுகப்பகுதிகளிலும், சமவெளிப்பகுதிகளிலும் செழித்துவளரும் தன்மை கொண்டதாக உள்ளது. எல்லா இடங்களிலும் குறைந்த அளவு விளைச்சல் கொண்டதாகவே இருக்கிறது.
# மார்கரெட் கெல்லர்

**மார்கரெட் ஜே. கெல்லர்** (*Margaret J. Geller*, பிறப்பு 1947) ஓர் அமெரிக்க வானியற்பியலாளர். இவர் ஆர்வார்டு சுமித்சோனிய வானியற்பியல் மையத்தில் பணிபுரிகிறார். இவரது பணிகள் முன்னோடி புடவியின் வான்வரைபடம், பால்வெளிகளும் அவற்றின் சூழலும் சார்ந்த உறவு, புடவியின்பொருண்மப் பரவலை அளப்பதற்கான முறைகளை உருவாக்கிப் பயன்படுத்தல் என்பவையாகும்.
# கணித மாறிலி e-இன் உருவகிப்புகள்

**கணித மாறிலி** [[E (கணித மாறிலி)|]] (*mathematical constant e*), ஒரு மெய்யெண்ணாகப் பலவிதங்களில் உருவகிக்கப்படலாம். ஒரு விகிதமுறா எண் என்பதால் அதனை ஒரு பின்னமாக எழுத முடியாது. ஆனால் அதனை ஒரு தொடரும் பின்னமாக எழுத முடியும். நுண்கணிதத்தின் மூலம் இக்கணித மாறிலியை ஒரு முடிவுறாத் தொடராக, முடிவுறாப் பெருக்கமாக அல்லது தொடர்முறையின் எல்லையாக எழுதலாம்.
# கணித மாறிலி e-இன் உருவகிப்புகள்

## தொடரும் பின்னமாக

கணிதவியலாளர் ஆய்லர் ஐ ஒரு முடிவுறாத் தொடரும் பின்னமாக எழுதலாம் என்பதை நிறுவினார்.] :
:<math>e = [2; 1, \textbf{2}, 1, 1, \textbf{4}, 1, 1, \textbf{6}, 1, 1, \textbf{8}, 1, 1, \ldots, \textbf{2n}, 1, 1, \ldots]. \,</math>  
இதில் ஒரேயொரு பின்ன எண்ணை எடுத்துக்கொள்வதால் இதன் ஒருங்கல் மும்மடங்காகும்:
:<math> e = [ 1 ; \textbf{0.5} , 12 , 5 , 28 , 9 , 44 , 13 , 60 , 17 , \ldots , \textbf{4(4n-1)} , \textbf{4n+1} , \ldots]. \,</math>  
இன் பொதுமைப்படுத்தப்பட்ட முடிவுறா தொடரும் பின்ன விரிவுகள் சில:  
:<math>
e= 2+\cfrac{1}{1+\cfrac{1}{2+\cfrac{2}{3+\cfrac{3}{4+\cfrac{4}{5+\ddots}}}}} = 2+\cfrac{2}{2+\cfrac{3}{3+\cfrac{4}{4+\cfrac{5}{5+\cfrac{6}{6+\ddots\,}}}}}
</math>  
:<math>e = 2+\cfrac{1}{1+\cfrac{2}{5+\cfrac{1}{10+\cfrac{1}{14+\cfrac{1}{18+\ddots\,}}}}} = 1+\cfrac{2}{1+\cfrac{1}{6+\cfrac{1}{10+\cfrac{1}{14+\cfrac{1}{18+\ddots\,}}}}}</math>  
[1; 0.5, 12, 5, 28, 9, ...] க்குச் சமானமான கடைசி விரிவு, படிக்குறிச் சார்பின் பொது வாய்பாடாகும்:
:<math>e^{x/y} = 1+\cfrac{2x} {2y-x+\cfrac{x^2} {6y+\cfrac{x^2} {10y+\cfrac{x^2} {14y+\cfrac{x^2} {18y+\ddots}}}}}</math>
# கணித மாறிலி e-இன் உருவகிப்புகள்

## முடிவுறாத் தொடராக

-கணித மாறிலியை முடிவுறாத் தொடரின் கூடுதலாக எழுதலாம்:  
:<math>e^x = \sum_{k=0}^\infty \frac{x^k}{k!} </math>, *x* ஒரு மெய்யெண்.  
*x*&nbsp;=&nbsp;1, &minus;1 எனில்:  
:<math>e = \sum_{k=0}^\infty \frac{1}{k!}</math>,  
:<math>e^{-1} = \sum_{k=0}^\infty \frac{(-1)^k}{k!}</math>  
பிற தொடர்கள்:  
:<math>e = \ [ \sum_{k=0}^\infty \frac{1-2k}{(2k)!} \ ]^{-1}</math>  
:<math>e = \frac{1}{2} \sum_{k=0}^\infty \frac{k+1}{k!}</math>  
:<math>e = 2 \sum_{k=0}^\infty \frac{k+1}{(2k+1)!}</math>  
:<math>e = \sum_{k=0}^\infty \frac{3-4k^2}{(2k+1)!}</math>  
:<math>e = \sum_{k=0}^\infty \frac{(3k)^2+1}{(3k)!}</math>  
:<math>e = \ [ \sum_{k=0}^\infty \frac{4k+3}{2^{2k+1}\,(2k+1)!} \ ]^2</math>  
:<math>e = \ [ -\frac{12}{\pi^2} \sum_{k=1}^\infty \frac{1}{k^2} \ \cos \ ( \frac{9}{k\pi+\sqrt{k^2\pi^2-9}} \ ) \ ]^{-1/3} </math>  
:<math>e = \sum_{k=1}^\infty \frac{k^n}{B_n(k!)}</math> <math>B_n</math> என்பது <math>n</math>வது பெல் எண்.  
சில எடுத்துக்காட்டுகள்: (*n*=1,2,3)  
:<math>e = \sum_{k=1}^\infty \frac{k^2}{2(k!)}</math>  
:<math>e = \sum_{k=1}^\infty \frac{k^3}{5(k!)}</math>  
:<math>e = \sum_{k=1}^\infty \frac{k^4}{15(k!)}</math>  
:<math>e = \sum_{k=1}^\infty \frac{k^5}{52(k!)}</math>  
:<math>e = \sum_{k=1}^\infty \frac{k^6}{203(k!)}</math>  
:<math>e = \sum_{k=1}^\infty \frac{k^7}{877(k!)}</math>
# கணித மாறிலி e-இன் உருவகிப்புகள்

## முடிவுறாப் பெருக்கமாக

கணித மாறிலி , பிப்பிங்கரின் பெருக்கம் உட்பட்ட பல முடிவுறாப் பெருக்கங்களாக எழுதப்படுகிறது:  
- பிப்பிங்கரின் பெருக்கம் ( Pippenger's product)
:<math> e= 2 \ ( \frac{2}{1} \ )^{1/2} \ ( \frac{2}{3}\; \frac{4}{3} \ )^{1/4} \ ( \frac{4}{5}\; \frac{6}{5}\; \frac{6}{7}\; \frac{8}{7} \ )^{1/8} \cdots </math>  
- கில்லெராவின் பெருக்கம் (Guillera's product)
:<math> e = \ ( \frac{2}{1} \ )^{1/1} \ (\frac{2^2}{1 \cdot 3} \ )^{1/2} \ (\frac{2^3 \cdot 4}{1 \cdot 3^3} \ )^{1/3}
\ (\frac{2^4 \cdot 4^4}{1 \cdot 3^6 \cdot 5} \ )^{1/4} \cdots ,</math> இதன் *n* வது காரணியானது கீழுள்ள பெருக்கத்தின் *n* ஆம் படிமூலமாகும்.
:<math>\prod_{k=0}^n (k+1)^{(-1)^{k+1}{n \choose k}},</math>  
- மற்றுமொரு முடிவுறாப் பெருக்கம்
:<math> e = \frac{2\cdot 2^{(\ln(2)-1)^2} \cdots}{2^{\ln(2)-1}\cdot 2^{(\ln(2)-1)^3}\cdots }.</math>
# கணித மாறிலி e-இன் உருவகிப்புகள்

## தொடர்வரிசையின் எல்லையாக

பல தொடர்வரிசைகளின் எல்லையாக அமையும்:  
இசுடெர்லிங் வாய்பாட்டின்படி:
:<math> e= \lim_{n \to \infty} n\cdot\ ( \frac{\sqrt{2 \pi n}}{n!} \ )^{1/n} </math>  
:<math> e=\lim_{n \to \infty} \frac{n}{\sqrt[n]{n!}} </math>  
சமச்சீர் எல்லை:
:<math>e=\lim_{n \to \infty} \ [ \frac{(n+1)^{n+1}}{n^n}- \frac{n^n}{(n-1)^{n-1}} \ ]</math> இன் அடிப்படை எல்லை வரையறையைக் கணக்கிடுவதன் மூலம் இதனை அடையலாம்.  
அடுத்த இரு வரையறைகளும் பகா எண் தேற்றத்தின் நேரடி கிளைமுடிவுகளாக அமையும்:
:<math>e= \lim_{n \to \infty}(p_n \#)^{1/p_n}. </math> இதில் <math> p_n ,</math> *n* வது பகா எண்; <math> p_n \# </math>, *n* இன் பகாஎண் தொடர்பெருக்கம்.  
:<math>e= \lim_{n \to \infty}n^{\pi(n)/n} </math> இதில் <math> \pi(n) </math>, பகாத்தனி-எண்ணும் சார்பு.  
மேலும்:
:<math>e^x= \lim_{n \to \infty}\ (1+ \frac{x}{n} \ )^n.</math>  
இவ்வெல்லையின் சிறப்புவகையாக <math>x = 1</math> எனும்போது:
:<math>e= \lim_{n \to \infty}\ (1+ \frac{1}{n} \ )^n.</math>
# கணித மாறிலி e-இன் உருவகிப்புகள்

## முக்கோணவியலில்

முக்கோணவியலில் இரு அதிபரவளையச் சார்புகளின் கூடுதலாக எழுதலாம்:
: <math>e^x = \sinh(x) + \cosh(x)\,</math>
# நேபாள நாட்டுப்பண்

**நேபாள நாட்டுப்பண்** ("Sayaun Thunga Phool Ka" நேபாள மொழி: सयौं थुँगा फूलका "நூற்றுக்கணக்கான பூக்களால் தொடுக்கப்பட்டது") என்பது நேபாள நாட்டுப்பண்ணாகும். இப்பாடல் நேபாள தேசிய திட்டக் குழுவின் தலைமையகத்தில் உள்ள சிங்க தர்பார் என்னும் அரங்கத்தில் இடைக்கால நாடாளுமன்ற அவைத்தலைவரான சுபாஷ் சந்திர நிம்வாங் என்பவரால் நேபாளத்தின் நாட்டுப்பண்ணாக அதிகாரப்பூர்வமாக 2007 ஆகத்து 3, அன்று அறிவிக்கப்பட்டது. இதற்கு முந்தைய நாட்டுப்பண்ணான, ராஷ்ட்ரிய காணம் என்னும் பாடல் 1962 இல் இருந்து நாட்டுப்பண்ணாக இருந்துவந்தது.  
நேபாள நாட்டுப்பண் வரிகள் கவிஞர் பையாகுல் மய்லா என்னும் பிரதீப் குமார் ராய் என்பவரால் எழுதப்பட்டது. இந்த பாடலுக்கு அம்பீர் குருங் என்பவரால் இசையமைக்கப்பட்டது. இந்த நாட்டுப்பண் எளிமையான சொற்களால் நேபாள இறையாண்மை, ஒற்றுமை, அஞ்சாமை, பெருமை, அழகு, முன்னேற்றம், அமைதி, கலாச்சாரம், உயிரியல் பண்மை போன்றவற்றை புகழ்ந்து எழுதப்பட்டுள்ளது.
# நேபாள நாட்டுப்பண்

## வரலாறு

மே 19, 2006, அன்று நேபாள அரச பிரதிநிதிகள் அவை (பிரதிநிதி சபா) பழைய நாட்டுப்பண்ணை தாற்காலிகமாக நீக்கியது. 2006 நவம்பர் 30 ஆம் நாள் நாட்டுப்பண் தேர்வு பணி குழு (NASTT) கவிஞர் பையாகுல் மைலா (இயற் பெயர்: பிரதீப் குமார் ராய் ) என்பவரின் பாடலை நேபாளத்தின் புதிய நாட்டுப்பண்ணாக அதிகாரப்பூர்வமாக ஒப்புதல் அளிக்கப்பட்டது. இந்த புதிய நாட்டுப்பண் நாடு முழுவதும் இருந்து தேர்வுக்கு வந்த 1272 பாடல்களில் இருந்து தேர்வு செய்யப்பட்டது<span data-segmentid="191"></span><span data-segmentid="194"></span>.  
2007 ஆகத்து 3 அன்று, சாயாயும் துங்கா ஃபூல் கா அதிகாரப்பூர்வமாக நேபாள பிரதிநிதிகள் அவையில் இப்பாடலை நேபாள நாட்டின் நாட்டுப்பண் என அறிவித்தது.
# நேபாள நாட்டுப்பண்

## வரிகள்

| : सयौं थुँगा फूलका हामी, एउटै माला नेपाली
: सार्वभौम भै फैलिएका, मेची-महाकाली।  
: प्रकृतिका कोटी-कोटी सम्पदाको आंचल
: वीरहरूका रगतले, स्वतन्त्र र अटल।  
: ज्ञानभूमि, शान्तिभूमि तराई, पहाड, हिमाल
: अखण्ड यो प्यारो हाम्रो मातृभूमि नेपाल।  
: बहुल जाति, भाषा, धर्म, संस्कृति छन् विशाल
: अग्रगामी राष्ट्र हाम्रो, जय जय नेपाल। | : சாய துங்க பூ கஹாமி யூட்டை மாலா நேபாளி
: சர்வ பவும்பை ஃபைலி லேகா மேச்சி மஹாகாளி  
: ப்ரக்ரிதி கா கோடி கோடி சம்ப தாகோ ஆசலா,
: பீர்ஹ ரூகா ராகதா லே ஸ்வதந்த்ர ரா ஆடலா  
: ஞானபூமி ஷாந்திபூமி தாராய் பாஹாட் ஹீமலா
: அகண்ட யோ ப்யாரோ ஹம்ரோ மாத்ரிபூமி நேபாளா  
: பஹூல் ஜாதி, பாஷா, தர்மா, சஸ்க்ரிதி சான்பி பிஷாலா
: ஆக்ரகாமி ராஷ்ட்ர ஹம்ரோ ஜெய ஜெய நேபாளா. | : <span title="Representation in the International Phonetic Alphabet (IPA)" contenteditable="false">sʌjʌũ tʰũɡa pʰulka ɦami, euʈʌi mala nepali</span>
: <span title="Representation in the International Phonetic Alphabet (IPA)" contenteditable="false">saɾvʌbʱʌum bʱʌi pʰʌilieka, metsi-mʌɦakali</span>  
: <span title="Representation in the International Phonetic Alphabet (IPA)" contenteditable="false">pɾʌkr̥itika koʈi-koʈi sʌmpʌdako ãtsʌlʌ,</span>
: <span title="Representation in the International Phonetic Alphabet (IPA)" contenteditable="false">viɾɦʌɾuka ɾʌɡʌtʌle svʌtʌntɾʌ ɾʌ ʌʈʌlʌ</span>  
: <span title="Representation in the International Phonetic Alphabet (IPA)" contenteditable="false">dzɲanʌbʱumi, ʃantibʱumi tʌɾai, pʌɦaɖ, ɦimalʌ</span>
: <span title="Representation in the International Phonetic Alphabet (IPA)" contenteditable="false">ʌkʰʌɳɖʌ jo pjaɾo ɦamɾo matr̥ibʱumi nepalʌ</span>  
: <span title="Representation in the International Phonetic Alphabet (IPA)" contenteditable="false">bʌɦul dzati, bʱaʃa, dʱʌɾmʌ, sãskɾiti tsʰʌn viʃalʌ</span>
: <span title="Representation in the International Phonetic Alphabet (IPA)" contenteditable="false">ʌɡɾʌɡami ɾaʃʈɾʌ ɦamɾo, dzʌjʌ dzʌjʌ nepalʌ</span> | } |
| --- | --- | --- | --- |
| : பல நூறு பூக்களால், தொடுக்கப்பட்ட ஒரே மாலை நேபாளம்
: மேச்சி முதல் மஹாகாளி வரை வியாபித்து நிற்கும் இறையாண்மை நேபாளம்.  
: முடிவில்லாத இயற்கையின் வளமை
: ஆற்றல் மறவர்களின் குருதி போர்த்திய, சுதந்திரமான அசைந்து கொடுக்காத தேசம்;  
: அறிவு நிலம், அமைதி நிலம், சமவெளி, குன்றுகள் நெடிய மலைகள் கொண்ட நிலம்
: அகண்ட, பிரிக்கப்பட முடியாத, நேசத்துக்குரிய அன்னை நிலம் நேபாளம்.  
: பல இனங்கள், மொழிகள், மதங்கள், பண்பாடுகளின் ஊடே
: நம்பிக்கைகளுக்கு மேலாய், முன்னேறும் தேசம் - எல்லாரும் போற்றும் எங்கள் நேபாளம்! | } |
| --- | --- |
# தருண் தேஜ்பால்

**தருண் தேஜ்பால்** (, ) (பிறப்பு: 15 மார்ச் 1963) என்பவர் ஓர் இந்திய பத்திரிகையாளர் , வெளியீட்டாளர் , புதின எழுத்தாளர் மற்றும் தெகல்கா பத்திரிக்கையின் முன்னாள் ஆசிரியர் ஆவார். இவர்மீது சக பெண் பத்திரிக்கையாளர் ஒருவர் சுமத்திய பாலியல் குற்றச்சாட்டால் நவம்பர் 2013 இல், ஆசிரியர் பதவியில் இருந்து விலகினார். பின் 30 நவம்பர் 2013 அன்று கைதுசெய்யப்பட்டு பின் பிணையில் வெளிவந்தார்..
# இந்தோ சசானியர்கள்

வெளியிடப்பட்ட நாணயம்]]  
**இந்தோ சசானியர்கள்** அல்லது **குசான சசானியர்கள்** (Indo-Sassanids or Kushano-Sassanids) (ஆட்சிக் காலம்: கி பி 230 - 636) என்பவர்கள் பாரசீகச் சாசானியர்களின் வழித்தோன்றல்கள் ஆவர். குசானர்களின் வீழ்ச்சிக்கு பின்னர் இந்தோ சசானியர்கள் இந்தியத் துணைக் கண்டத்தின் வடமேற்கில் கி பி 3 - 4-ஆம் நூற்றாண்டில் தங்கள் ஆட்சியை நிறுவினர். கி பி 410-இல் ஹூணர்களின் படையெடுப்பால், தற்காலிக வீழ்ச்சி கண்ட இந்தோ சசானியர்கள், கி பி 565-இல் சாசானியர்கள், ஹூணர்களை வீழ்த்திய பின்னர், மீண்டும் தாங்கள் ஆண்ட நிலப்பரப்பை ஹூணர்களிடமிருந்து கைப்பற்றினர். அரபு இசுலாமியர்களின் தொடர் படையெடுப்பால் கி பி ஏழாம் நூற்றாண்டில் இந்தோ சசானியர்கள் வீழ்ச்சி அடைந்தவர்.  
இவர்கள் ஆண்ட நிலப்பரப்புகள் தற்கால மேற்கு பாகிஸ்தான், கந்தகார் மற்றும் காபூல் ஆகும்.
# இந்தோ சசானியர்கள்

## வரலாறு

### இந்தோ சாசானியர்கள்

சாசானியப் பேரரசர் முதலாம் ஷாப்பூர் காலத்தில் கி பி 230-இல், குசான் பேரரசின் ஒரு பகுதியான தற்கால மேற்கு பாகிஸ்தான், கந்தகார் பகுதிகளை கைப்பற்றிய சசானியப் பிரபுக்கள், குசானர்களின் மன்னர் என்ற பட்டப் பெயருடன் இந்தோ சாசானியர்கள் ஆண்டனர்.
# இந்தோ சசானியர்கள்

## புகழ் பெற்ற இந்தோ சசானிய மன்னர்கள்

- முதலாம் அர்தசிர் (230 – 250)
- முதலாம் பிரோஸ் (250 – 265)
- முதலாம் ஹோர்மிஸ்டு குசான்ஷா (265 – 295)
- இரண்டாம் ஹோர்மிட்ஸ் (295 – 300)
- இரண்டாம் பிரோஸ் (300 – 325)
- இரண்டாம் ஷாப்பூர் (325)
- முதலாம், இரண்டாம் மற்றும் மூன்றாம் வர்க்கரன் (c. 325 – 350)
- மூன்றாம் பிரோஸ் (350 – 360)
# இராய் வம்சம்

**இராய் வம்சம்** (Rai Dynasty) (கி பி 416&ndash;644) தற்கால பாகிஸ்தானின் சிந்துப் பகுதியை மையமாகக் கொண்டு, இந்தியத் துணைக்கண்டத்தின் பலுசிஸ்தான் கந்தகார், காஷ்மீர், கராச்சி, சூரத், கட்ச் போன்ற பகுதிகளை, கி பி 416 முதல் 644 முடிய ஆண்டவர்கள். இராய் குல மன்னர்கள் இந்து மற்றும் பௌத்த சமயங்களை ஆதரித்தனர்.
இராய் வம்சத்தவர்கள் ஆண்ட நிலப்பரப்பின் அளவு 600,000 சதுர மைல் (1,553,993 ச கி மீ) கொண்டது.  
ராசிதீன் கலீபாக்களின் ஆட்சிக் காலத்தில், கி பி 644-இல் நடைபெற்ற போரில் அரபு இசுலாமியர்களிடம் இராய் வம்சத்தவர்கள் தோற்றனர்.  
இராய் வம்ச மன்னர்கள் பௌத்தம் மற்றும் இந்து சமயங்களை ஆதரித்தனர். இராய் குலத்தவர்களின் தலைநகரான அல்-ரோர் அருகில் தற்கால பாகிஸ்தானில் உள்ள சுக்கூர் எனுமிடத்தில் சிவபெருமானுக்கு ஆலயம் கட்டினர்.
# இராய் வம்சம்

## இராய் வம்ச ஆட்சியாளர்கள்

- இராய் திவா ஜி (தேவாதித்தியா)
- இராய் சகிராஸ் (ஸ்ரீ ஹர்சா)
- இராய் சகாசி (சிங்கசேனன்)
- இரண்டாம் இராய் சகிராஸ்
- இரண்டாம் சகாசி
# இராய் வம்சம்

## இதனையும் காண்க

- பிராமண அரச குலம்
# தே. வெ. மகாலிங்கம்

**டி. வி. மகாலிங்கம்** என அழைக்கப்படும் **தே. வெ. மகாலிங்கம்** (1907–1983) வரலாற்றாய்வாளர், நூலாசிரியர், பதிப்பாசிரியர் ஆவார். தொல்லியல், கல்வெட்டியல், நாணயவியல், சுவடியியல், சிற்பம், சமயம் தத்துவம் ஆகியவற்றில் வரலாற்றுப் புலமை கொண்டவர். காவிரிப் பள்ளத்தாக்கிலும் பாலாற்றுப் பகுதியிலும் தொல்பொருள் ஆய்வுகளைச் செய்தார்.
ஆங்கிலப் புலமைமிக்க இவர் தமது 16 நூல்களையும் நூற்றுக்கும் மேற்பட்ட கட்டுரைகளையும் ஆங்கிலத்தில் எழுதினார்.
விசய நகரப் பேரரசின் நிருவாகமும் சமூக வாழ்க்கையும் என்னும் இவரது நூல் தென்னிந்திய வரலாற்றின் மாற்றத்தை ஆய்வு செய்தது.
இந் நூலில் மக்களின் பொருளாதாரம் சமூக வாழ்க்கை ஆகியவற்றை புதிய கோணத்தில் ஆய்வு செய்துள்ளார்.
# தே. வெ. மகாலிங்கம்

## பிறப்பும் படிப்பும்

தஞ்சை மாவட்டம் மயிலாடுதுறைக்கு (தற்பொழுது திருவாரூர் மாவட்டம்)அருகில் உள்ள தெரெழுந்தூர் என்னும் ஊரில் டி. வி. மகாலிங்கம் பிறந்தார் தந்தை வெங்கட ராம சடாவல்லபர், தாயார் சாவித்திரி அம்மாள்.
பள்ளிப் படிப்பை முடித்து சென்னைப் பல்கலைக் கழகத்தில் சேர்ந்து வரலாறு பாடத்தில் 1929இல் இளங்கலைப் பட்டம் பெற்றார். 1931இல் முதுகலைப் பட்டமும் பெற்றார்.
# தே. வெ. மகாலிங்கம்

## பணிகள்

சென்னைப் பல்கலைக் கழகத்தில் 1939 முதல் 1942 வரை வரலாற்றில் ஆராய்ச்சி மாணவராகவும் ஆய்வு உதவியாளராகவும் பணி செய்தார். கே.ஏ நீலகண்ட சாத்திரியார் வழிகாட்டலில் ஆய்வேட்டை எழுதி முனைவர் பட்டம் பெற்றார். மதுரைக் கல்லூரியிலும் புதுக்கோட்டை மாமன்னர் கல்லூரியிலும் விரிவுரையாளராகப் பணி புரிந்தார்.1947 முதல் சென்னைப்பல்கலைக் கழகத்தில் விரிவுரையாளர், இணைப் பேராசிரியர், பேராசிரியர், துறைத் தலைவர் எனப் பதவிகளைப் பெற்று 1972இல் ஒய்வு அடைந்தார்.
# தே. வெ. மகாலிங்கம்

## ஆய்வு நூல்கள்

- விசய நகரப் பேரரசின் நிருவாகமும் சமூக வாழ்க்கையும்
- விசய நகர பேரரசின் பொருளாதார வாழ்க்கை
- தென்னிந்திய அரசியல்
- பண்டைய தென்னிந்திய எழுத்தியல்
- பண்டைய தென்னிந்திய வரலாற்றில் காஞ்சிபுரம்  
இவைதவிர பல்லவர்கள் பாணர்கள் நாகர்கள் பற்றிய வரலாற்று நூல்களையும் கோவில்கள், கலை, கட்டடக் கலை, கல்வெட்டியல் போன்றவற்றின் வரலாறுகளையும் எழுதினார் தி.வி.மகாலிங்கம் 16 நூல்களையும் பல கட்டுரைகளையும் ஆங்கிலத்தில் எழுதினார்.
பல்கலைக் கழகங்களில் அறக்கட்டளைச் சொற்பொழிவுகள் நிகழ்த்தினார்.
மெகன்சி சுவடிகளையும் பல்லவர்காலக் கல்வெட்டுகளையும் தமிழக கேரள மாநிலக் கல்வெட்டு களைச் சேகரித்துப் பதிப்பிக்கும் பணியில் ஈடுபட்டார்.
# தே. வெ. மகாலிங்கம்

## விருதுகள்

விசய நகரப் பேரரசின் பொருளாதார வாழ்க்கை என்னும் ஆய்வு நூலுக்காக சங்கரபார்வதி பரிசு இவருக்கு வழங்கப்பட்டது.  
இந்திய நடுவணரசு 1969 ஆம் ஆண்டில் பத்ம சிறி விருது இவருக்கு வழங்கிச் சிறப்பித்தது.
# தே. வெ. மகாலிங்கம்

## சான்றாவணம்

தமிழக வரலாற்றறிஞர்கள் (நூல்) தொகுப்பாசிரியர் ம.சா.அறிவுடைநம்பி, இளங்கணி பதிப்பகம் சென்னை-15
# வளையபென்டனால்

**வளையபென்டனால் அல்லது வளையபென்டைல் ஆல்ககால்** *(Cyclopentanol or cyclopentyl alcohol)* என்பது C<sub>5</sub>H<sub>10</sub>O என்ற மூலக்கூற்று வாய்ப்பாடு கொண்ட ஒரு வளைய ஆல்ககால் சேர்மம் ஆகும். ஐதராக்சிவளையபென்டேன்
என்றும் இச்சேர்மம் அழைக்கப்படுகிறது.
# வளையபென்டனால்

## வினைகள்

வளையபென்டனால், நீர்நீக்க வினையின் வழியாக வளையபென்டீனை உற்பத்தி செய்கிறது.
# டி. என். கோசு

**டி. என். கோசு** (Dhruba Narayan Ghosh) என்பவர் அரசுத் துறை, வங்கி மற்றும் நிதித்துறை ஆகியவற்றில் உயர்மட்ட பதவிகள் வகித்த அதிகாரி ஆவார்.
# டி. என். கோசு

## வகித்த பதவிகள்

லார்சன் அன்ட் டூப்ரோ, பிலிப்சு இந்தியா, பியர்லஸ், இக்ரா, பாரதிய ஸ்டேட் வங்கி ஆகிய குழுமங்களில் தலைவராக இருந்தார்
மேலும் லக்னோவில் உள்ள ஐ. ஐ. எம். என்னும் இந்திய மேலாண்மை நிறுவனத்தில் ஆளுநர்கள் போர்டின் தலைவராகவும் இருந்தார்
1969 ஆம் ஆண்டில் 14 வங்கிகளைப் பிரதமர் இந்திரா காந்தி அரசு நாட்டுடைமை ஆக்கியபோது, அவசரச் சட்டம் கொண்டு வருவதில் டி . என். கோசு முக்கியப் பங்காற்றினார்.
# டி. என். கோசு

## எழுதிய நூல்கள்

அரசும் அதன் பொறுப்புகளும், வர்த்தகமும் அரசியலும், வருத்தம் எதும் இல்லை ஆகிய மூன்று நூல்களை ஆங்கிலத்தில் எழுதியுள்ளார். பொருளியல் மற்றும் அரசியல் என்னும் வாராந்தார இதழில் டி .என்.கோசு பங்காற்றி வருகிறார்.
# இந்திய வளைதடிப்பந்தாட்டக் கூட்டமைப்பு

**இந்திய வளைதடிப்பந்தாட்டக் கூட்டமைப்பு** (Indian Hockey Federation) என்பது, பன்னாட்டு வளைதடிப்பந்தாட்டக் கூட்டமைப்பின் இந்தியக் கிளையாக இயங்கிவந்த அமைப்பு ஆகும்.
# இந்திய வளைதடிப்பந்தாட்டக் கூட்டமைப்பு

## பின்னணி

1928 ஆம் ஆண்டு குவாலியரில் தொடங்கப்பட்ட இவ்வமைப்பு, இந்தியாவில் வளைதடிப் பந்தாட்ட விளையாட்டுக்கான உயர் ஆட்சிக் குழுவாக விளங்கியது. இதுவே பன்னாட்டு வளைதடிப்பந்தாட்ட அமைப்பில் இணைந்த முதலாவது ஐரோப்பா சாராத அமைப்பு ஆகும். தலைவர் கே.பி.எசு.கில், செயலர் கே சோதிகுமாரன் ஆகியோரின் நிர்வாகத்தின் கீழ் இவ்விளையாட்டுக்கான எல்லாப் பன்னாட்டுப் போட்டிகளிலும் இவ்வமைப்பு இந்தியாவைப் பிரதிநிதித்துவப் படுத்தியது. பெண்களுக்கான வளைதடிப்பந்தாட்டக் குழு பெண்கள் வளைதடிப்பந்தாட்டக் கூட்டமைப்பின்கீழ் இயங்கியது.
# இந்திய வளைதடிப்பந்தாட்டக் கூட்டமைப்பு

## இடைநிறுத்தம்

எப்ரல் 2008ல், தொலைக்காட்சி நிகழ்ச்சி ஒன்றில், அமைப்பின் செயலாளர் கையூட்டு வாங்கியதாகக் குற்றச்சாட்டு முன்வைக்கப்பட்டது. இதைத் தொடர்ந்து செயலாளர் கந்தசுவாமி சோதிகுமாரன் பதவியில் இருந்து விலகினார். அதே ஆண்டு ஏப்ரல் 20 ஆம் தேதி இந்திய ஒலிம்பிக் சங்கம், இந்திய வளைதடிப்பந்தாட்டக் கூட்டமைப்பை இடைநிறுத்தம் செய்தது. இதனால் 14 ஆண்டுகள் தலைவராகப் பணியாற்றிய கே.பி.எசு கில்லும் பதவியிழந்தார்.
# லெகோ மொழி

**லெகோ**, (*Leco* மற்றும் *Leko*) ஓர் தனித்த மொழியாகும். வெகுகாலமாகவே அழிந்த நிலையில் உள்ளதாக கருதப்பட்ட இந்த மொழியை பொலிவியாவின் தித்திகாக்கா ஏரியின் கிழக்கில் ஏறத்தாழ 20–40 பேர் பேசி வருகின்றனர். லெகோ மொழியினத்தவர்களின் மக்கள்தொகை 80 என மதிப்பிடப்பட்டுள்ளது.
# லெகோ மொழி

## வரலாறு

சிலச் சொற்களடங்கிய பட்டியல்கள் கிடைக்கப்பெற்றாலும் 19ஆவது நூற்றாண்டின் துவக்கத்தில் *ஆந்த்ரே எர்ரேரோ* என்ற கிறித்தவப் பாதிரியார் தொகுத்த கிறித்தவ நூல் முதன்மையான லெகோ மொழி ஆவணமாக விளங்குகின்றது. இந்த நூல் 1905இல் லபோன் குவெடோவால் வெளியிப்பட்டது. அவர் இந்த நூலைப் பயன்படுத்தி மொழியின் இலக்கணத்தை வரையறுத்தார். 1994இல் சைமன் வான் டெ கெர்கே என் மொழியியலாளர் இந்த மொழி பேசும் சிலரைக் கண்டறிந்து குவெடோவின் இலக்கணப் பகுப்பாய்விற்கு கூடுதலாக சில தகவல்களைத் தொகுத்தார்.
# லெகோ மொழி

## பயன்பாடும் விவரிப்பும்

லெகோ எதனையும் தாய்மொழியாக கொண்டிராத ஓர் தனித்த மொழியாகவும் அழிபட்ட மொழியாகவும் 1988இல் வகைபடுத்தப்பட்டுள்ளது. இருப்பினும், மொன்டானோ அரகோன் (1987) இந்த மொழி பேசும் சிலரை அதென் பகுதியிலும் லா பாஸ் மாவட்டத்தில் அப்பல்லோ நகரிலும் மாபிரி ஆற்றோரம் கண்டறிந்துள்ளார்.  
இம்மொழி பேசும் சிலரை வான் டெ கெர்கே 1994–97 காலப்பகுதியில் குடிபெயரச் செய்தார். பெரும்பாலும் ஆடவராகவும் 50 அகவைக்கு மூத்தவர்களாகவும் இருந்த இவர்கள் இந்த மொழியை வெகுகாலமாக பயன்படுத்தாது இருந்தவர்கள்; இயற்கையாக லெகோ மொழி பேச இவர்கள் மிகவும் தயங்குகின்றனர்.
# வலைவாசல்:இயற்பியல்/சிறப்புப் படங்கள்/வெள்ளி

### கடுங்குளிர் ஏவூர்தி இயந்திரம்

**கடுங்குளிர் ஏவூர்தி இயந்திரம்** (*Cryogenic* rocket engine) என்பது செயற்கைக் கோள்களை விண்ணில் செலுத்தும் ஏவூர்தியில் பயன்படுத்தப்படும் இயந்திரம் ஆகும்.அதிக எடையுடைய செயற்கைக் கோள்களையும், செலுத்து வாகனத்தையும் விண்வெளியில் அதிக உயரத்தில் செலுத்த இந்த இயந்திரம் பயன்படுத்தப்படுகிறது. இவ்வியந்திரத்தில் கடுங்குளிரில் உள்ள ஆக்ஸிஜன் மற்றும் ஹைட்ரஜன் வளிமங்கள் எரிபொருளாகப் பயன்படுகின்றன.
<table>
<tr>
<td>|ஏரியான் 5 செலுத்து வாகனத்திலுள்ள கடுங்குளிர் இயந்திரம்'']]</td>
<td></td>
</tr>
<tr>
<td></td>
<td></td>
</tr>
<tr>  
</table>
# வலைவாசல்:இயற்பியல்/சிறப்புப் படங்கள்/சனி

### எக்சு-கதிர்க் குழாய்

**எக்சு-கதிர்க் குழாய்** (*X-ray tube*) என்பது எக்சு-கதிர்களைத் தோற்றுவிக்கும் ஒரு வெற்றிடக் குழாய் ஆகும். இவை எக்சு-கதிர்க் கருவிகளில் பயன்படுத்தப்படுகின்றன. மின்காந்த நிழற்பட்டையின் ஒரு பகுதியான எக்சு-கதிர்கள், புற ஊதாக் கதிர் ஒளியின் அலைநீளத்தை விடக் குறைவான அலைநீளத்தைக் கொண்டவை. எக்சு-கதிர்க் குழாய்கள் வரியோட்டவழிக் கணித்த குறுக்குவெட்டு வரைவிகள், வானூர்தி நிலையங்களில் உள்ள பொதி வருடிகள், எக்சு-கதிர்ப் படிகவியல், மற்றும் தொழிற்துறைப் பொருள் கண்காணிப்பு ஆகியவற்றிலும் பயன்படுத்தப்படுகின்றன. ஹேம்ஸ்பியர் மருத்துவமனையில் எலும்புமுறிவு ஒன்றைக் கண்டறிந்து சிகிச்சை அளிப்பதில் அக்கதிர்கள் பயன்படுத்தப்பட்டன. <table>
<tr>
<td></td>
<td></td>
</tr>
<tr>
<td></td>
<td></td>
</tr>
<tr>  
</table>
# குமாரி ருக்மணி

**குமாரி ருக்மணி** (ஏப்ரல் 19, 1929 - செப்டம்பர் 4, 2007) என்பவர் ஒரு தமிழ்த் திரைப்பட நடிகையாவார்.
# குமாரி ருக்மணி

## குடும்பம்

ருக்மணி தமிழகத்தின் தஞ்சை மாவட்டம் மெலட்டூரை பூர்வீகமாகக் கொண்டவர். இவர் நடிகை நுங்கம்பாக்கம் ஜானகியின் மகளும், நடிகை லட்சுமியின் தாயாரும், நடிகை ஐஸ்வர்யாவின் பாட்டியும் ஆவார். இவரது கணவர் பெயர் ஒய். வி. ராவ். பின்னர் இருவரும் பிரிந்துவிட்டனர்.
# குமாரி ருக்மணி

## திரைப்பட நடிகையாதல்

திரைப்படத்தில் குமாரி ருக்மிணி]]
மும்பையில் ஹரிச்சந்திரா திரைப்படத்தின் படப்பிடிப்பு நடந்துவந்த வேளையில். லோகிதாசன் வேடத்துக்குப் பொருத்தமான சிறுவன் கிடைக்கவில்லை. அப்போது டி. பி. ராஜலட்சுமி தங்கியிருந்த விடுதியின் பக்கத்து அறையில் தங்கி இருந்தவரின் அழகான பெண் குழந்தையைக் கண்டு அக்குழந்தையின் பெற்றோரிடம் பேசி திரைப்படத்தில் லோகிதாசனாக நடிக்கவைத்தனர். இந்த ஹரிச்சந்திரா திரைப்படத்தில் குழந்தை நட்சத்திரமாக அறிமுகமானவர்தான் குமாரி ருக்மணி. குமாரி ருக்மணிக்கு டி.பி. ராஜலட்சுமியுடன் தொடர்ந்து நடிக்கும் வாய்ப்பு கிடைத்தது. ‘ஜலஜா’ என்னும் படம் வழியாக இந்தித் திரைப்படத்திலும் அறிமுகமானார். அம்மா ஜானகியும் ருக்மணியும் சேர்ந்து ‘பாக்யலீலா’ படத்தில் நடித்தார்கள்.
# குமாரி ருக்மணி

## நடித்த பிற திரைப்படங்கள்

- டி. ஆர். மகாலிங்கத்துக்கு இணையாக பூலோக ரம்பை, ஸ்ரீ வள்ளி போன்ற திரைப்படங்களில் நடித்தார்.
- 1946 இல் வெளியான லவங்கி திரைப்படம். இந்தப் படத்தில் நாயகனாக நடித்த இயக்குநர் ஒய். வி. ராவுடன் குமாரி ருக்மணிக்கு காதல் திருமணம் நடந்தது.
- 1947 இல் வெளியான பங்கஜவல்லி திரைப்படத்தில் கிருஷ்ணனாக ஆண் வேடத்தில் நடித்தார்.
- ஸ்ரீராம் ஜோடியாக நடித்த முல்லைவனம் திரைப்படம், குமாரி ருக்மணி கதாநாயகியாக நடித்த கடைசிப் படம்.
- கப்பலோட்டிய தமிழன் படத்தில் சிவாஜி கணேசனின் மனைவியாக நடித்தார் ருக்மணி.
- 1961 தொடங்கி 1975 வரையில் பல திரைப்படங்களில் அன்னை வேடங்களில் நடித்தார்.
# சரண் ராணி பாக்லீவால்

**சரண் ராணி பாக்லீவால்** என்றறியப்படும் (Sharan Rani Backliwal) (1929 ஏப்ரல் 09 - 2008 ஏப்ரல் 08) இவர், இந்துத்தானி சாத்திரிய சங்கீத மேதையாகவும், புகழ்பெற்ற சரோத் வாத்தியக் கலைஞராகவும், அறியப்படுகிறார். மேலும், **சரண் ராணி மாத்தூர்** எனும் இயற்பெயர் கொண்ட இவர், சரோத் இசையை உலகம் முழுவதும் பரவச் செய்தமையால் இவருக்கு **‘சரோத் ராணி’**.
என்ற பெரும்பெயராலும் போற்றப்படுகிறார்.
# சரண் ராணி பாக்லீவால்

## பிறப்பும் படிப்பும்

சரண் ராணி தில்லியிலுள்ள புகழ்பெற்ற வியாபாரிகள், கல்வியாளர்களின் குடும்பத்தில் 1929-ம் ஆண்டு ஏப்ரல் 09-ல் பிறந்தார். இசை மரபு அல்லாத குடும்பம் என்றாலும், தங்கள் மகள் அதில் சாதிக்க வேண்டும் என்று அவரது பெற்றோர் விரும்பினர். சிறு வயதிலேயே உத்தாத் அலாவுதீன் கான், அவரது மகனான இந்துஸ்தானி இசைக் கலைஞரும் சரோத் வாத்தியக் கலைஞருமான உத்தாத் அலி அக்பர் கான் உள்ளிட்ட மேதைகளிடம் சரோட் கற்றார். பள்ளிப் படிப்பு முடிந்த பிறகு தில்லி பல்கலைக்கழகத்தின் இந்திரபிரஸ்தா மகளிர் கல்லூரியில் எம்.ஏ. பட்டம் பெற்றவர். கதக், மணிப்புரி நடனமும் பயின்றார். இசை, நடனம் இந்த இரண்டில் எதை தேர்ந்தெடுப்பது என்று குழம்பியவர். இறுதியில் இசையையே தேர்வு செய்தார்.
- 1974 சாஹித்ய கலா பரிஷத் விருது
- 1979 ஆச்சார்யா' மற்றும் 'தந்திரி விலாஸ்'
- 1986 சங்கீத நாடக அகாடமி விருது
- 1993 தொழிற்கல்வி எக்சலன்ஸ் ராஜீவ் காந்தி விருது
- 1997 தில்லி பல்கலைக்கழகத்தின் மூலம் வேறுபடுத்தி முன்னாள் மாணவர் விருது
- 1999 தேசிய விருதை
- 2000 பத்ம பூஷன்
- 2000 வாழ்நாள் சாதனையாளர் விருது
- 2004 மேவார் அறக்கட்டளை விருது
- 2005 போபால் இலிருந்து கலா பரிஷத் விருது
# சுனில் கில்னானி

**சுனில் கில்னானி** (Sunil Khilnani) என்பவர் அவந்தா இருக்கை பேராசிரியராகவும் இலண்டனில் உள்ள இந்திய நிறுவன கிங்க்ஸ் கல்லூரியில் இயக்குநராகவும் உள்ளார். இவர் இந்திய வரலாறு மற்றும் அரசியல் தொடர்பான நூல்களை எழுதியுள்ளார்.
# சுனில் கில்னானி

## பிறப்பும் கல்வியும்

தில்லியில் பிறந்த சுனில் கில்னானி ஆப்பிரிக்கா, ஐரோப்பா, ஆசியா ஆகிய கண்டங்களில் வளர்ந்தார். கேம்பிரிச்சில் சமூகம் அரசியல் சார்ந்த கல்வி பயின்று முனைவர் பட்டமும் பெற்றார்.
# ஐபீரோ-அமெரிக்கா

**ஐபீரோ-அமெரிக்கா** (, ) அல்லது **ஐபீரிய அமெரிக்கா** (*Iberian America*) என்பது அமெரிக்கக் கண்டங்களில் உள்ள எசுப்பானிய மற்றும் போர்த்துக்கேய மொழிகளை முதன்மையானதாகக் கொண்ட நாடுகளை உள்ளடக்கிய பகுதி ஆகும். பொதுவாக ஐபீரோ-அமெரிக்கா என்பது எசுப்பானியா மற்றும் போர்த்துக்கல் நாடுகளின் ஆதிக்கத்தின் கீழ் முன்னர் இருந்த அமெரிக்கப் பகுதிகளையே குறிக்கும். ஐபீரோ-அமெரிக்க உச்சி மாநாட்டில் எசுப்பானிய, போர்த்துக்கேய நாடுகளும் பங்குபெறும். ஐபீரோ-அமெரிக்க நாடுகள் அமைப்பில் எசுப்பானிய, போர்த்துக்கேய நாடுகளுடன் மத்திய ஆப்பிரிக்காவில் உள்ள எசுப்பானிய மொழி பேசும் மக்கள் அதிகம் உள்ள நாடான எக்குவடோரியல் கினியும் உறுப்பினராக உள்ளது.</span>ஆனால், போர்த்துக்கீச மொழி பேசும் ஆப்பிரிக்க நாடுகள் இவ்வமைப்பில் இடம்பெறவில்லை.  
ஐபீரோ-, ஐபீரியன் என்பவை ஐரோப்பாவில் உள்ள ஐபீரியன் தீபகற்பத்தை குறிக்கிறது. இந்நிலப்பகுதி இன்றைய எசுப்பானியம், போர்த்துக்கல்ஆகிய நாடுகள் அமைந்திருக்கும் இடம் ஆகும். இந்நாடுகள் தவிர ஆண்டோரா நாடும், கிப்ரால்ட்டர் பிரித்தானிய ஆட்சிப்பகுதியும் ஐபீரியன் தீபகற்பத்தில் அடங்கும் .ஐபீரோ-அமெரிக்காஎன்பது வட அமெரிக்கா, மத்திய அமெரிக்கா, தென் அமெரிக்கா பகுதிகளில் உள்ள எஸ்பானிய மொழி அதிகம் பேசும் நாடுகளையும் போர்த்துகேய மொழியை முதன்மையாக கொண்ட நாடான பிரேசில்லையும் குறிக்கிறது . ஐபீரோ-அமெரிக்கநாடுகளுடன் பிரஞ்சு மொழி பேசும் நாடான ஹெய்தி, பிரான்ஸ் வெளிநாட்டு துறை கட்டுபாட்டில் உள்ள பகுதிகளான பிரெஞ்சு கயானா, மார்டீனிக் மற்றும் குவாதலூப்பே, பிரான்சின் கடல்கடந்த தொகுப்புகளான செயிண்ட் மார்டின், செயிண்ட் பார்த்தலெமி ஆகியவை இலத்தீன் அமெரிக்கா என்று அழைக்கபடுகிறது .  
1991ம் ஆண்டு முதல் ஒவ்வொரு ஆண்டும் ஐபீரோ-அமெரிக்கன் உச்சி மாநாடு நடைபெற்று வருகிறது . இந்த மாநாட்டில் ஐபீரோ-அமெரிக்க நாடுகளுடன் ஸ்பெயின், போர்த்துக்கல் மற்றும் அன்டோரா நாடுகளும் உறுப்பினர்களாக பங்கு பெறும்,
# ஐபீரோ-அமெரிக்கா

## ஐபீரோ-அமெரிக்க நாடுகள்

- எஸ்பானிய மொழி பேசும் நாடுகள் : (430,567,462 மக்கள் )
: அர்ஜென்டீனா(Argentina) 42,669,500
:  பொலிவியா(Bolivia) 10,556,102
: சிலி (Chile) 17,772,871
: கொலொம்பியா(Colombia)47,425,437
: கோஸ்ட்டா ரிக்கா (Costa Rica) 4,586,353
: கியூபா (Cuba)11,167,325
: டொமினிக்கன் குடியரசு(Dominican Republic) 9,445,281
: எக்குவடோர் (Ecuador) 15,223,680
: எல் சால்வடோர் (El Salvador)6,134,000
: குவாத்தமாலா (Guatemala)15,806,675
: ஹொண்டுராஸ்(Honduras) 8,249,574
: மெக்சிக்கோ (Mexico) 118,395,054
: நிக்கராகுவா(Nicaragua) 6,071,045
: பனாமா (Panama) 3,608,431
: பராகுவே (Paraguay) 6,800,284
: பெரு (Peru) 30,814,175
: புவேர்ட்டோ ரிக்கோ(Puerto Rico) 3,667,084
: எசுப்பானியா(Spain) 46,704,314
: உருகுவே(Uruguay) 3,324,460
: வெனிசுவேலா Venezuela 28,946,101
- போர்த்துக்கேய மொழி பேசும் நாடுகள்: (211,520,003 மக்கள்)
: <span contenteditable="false"></span>பிரேசில் (Brazil) 201,032,714
: <span contenteditable="false"></span>போர்த்துகல்(Portugal) 10,487,289
# பி. எஸ். சரோஜா

**பி. எஸ். சரோஜா** (*B. S. Saroja*, பிறப்பு: நவம்பர் 18, 1929) தமிழ்த் திரைப்பட நடிகையாவார்.
# பி. எஸ். சரோஜா

## ஆரம்ப வாழ்க்கை

சரோஜாவின் பூர்வீகம் சேலம் ஆகும். இவர் பாலசுப்ரமணியம், ராஜலட்சுமி ஆகியோருக்கு திருவனந்தபுரத்தில் பிறந்தார். சரோஜா சிறுமியாக இருந்தபோதே அவரது குடும்பம் சென்னை ராயபுரத்தில் குடியேறியது. சரோஜாவின் தாத்தா ஒரு வயலின் ஆசிரியர். அம்மா வாய்ப்பாட்டில் தேர்ந்தவர். பி. எஸ். சரோஜா தாயாரிடம் வாய்ப்பாட்டு கற்றுக்கொண்டார். சிறுவயதிலேயே தெலுங்குக் கீர்த்தனைகள் பாடும் அளவுக்கு இசையில் தேறினார். சரோஜா ராயபுரம் புனித அந்தோணியார் தொடக்கப் பள்ளியில் சேர்க்கப்பட்டார்.
# பி. எஸ். சரோஜா

## வட்டரங்குப் பயிற்சி

சரோஜா ஒன்பது வயதுச் சிறுமியாக இருந்த போது அவரது பள்ளி மைதானத்தில் ‘தமிழ்நாடு சர்க்கஸ்’ என்னும் வட்டரங்குக் குழு முகாமிட்டிருந்தது. சரோஜாவும் ஆர்வத்தின் காரணமாக பள்ளிக்கூடத்துக்கு சரிவர போகாமல் அங்கேயே பல நாட்கள் ஒளிந்திருந்து சர்க்கஸ் பயிற்சிகளைக் கவனித்துக்கொண்டிருந்தார். சர்க்கசுப் பயிற்சியாளர் டி. எம். நாமசிறீ என்பவர் சரோஜாவின் ஆர்வத்தைக் கண்டு அவளுக்குப் பயிற்சியளித்தார். நாமசிறீயிடம் சரோஜா முழுக் கலையையும் கற்றுக்கொண்டார். ஆனாலும், தனது 12வது அகவையில் சர்க்கஸ் அரங்கேற்றத்துக்காகக் காத்திருந்த நேரத்தில் ‘தமிழ்நாடு சர்க்கஸ் கம்பெனி’ மூடப்பட்டது. போலோநாத் பரதக் கலையுடன் மணிப்பூரி, கதக் போன்ற நடனங்களிலும் சரோஜாவுக்குப் பயிற்சி அளித்தார். போலோநாத் பர்மா ராணி, ராஜராஜேஸ்வரி ஆகிய படங்களில் தனி நடனம் ஆடும் வாய்ப்புகளை சரோஜாவுக்கு பெற்றுத்தந்தார்.
# பி. எஸ். சரோஜா

## கதாநாயகியாக

பி.யு.சின்னப்பாவும், டி.ஆர். ராஜகுமாரியும் இணைந்து நடித்த விகடயோகி திரைப்படத்தில் இரண்டாவது கதாநாயகியாக நடிக்கும் வாய்ப்பு அமைந்தது. அதன் பிறகு பி.எஸ்.ராமையாவின் ‘தன அமராவதி' திரைப்படத்தில் கதாநாயகன் எஸ்.எம்.குமரேசனுக்கு இணையாக தனிக் கதாநாயகியாக நடித்தார். அன்றைய உச்ச நட்சத்திரமான டி.ஆர். மகாலிங்கத்துடன் 'பாரிஜாதம்' படத்தில் நடித்தார். எம்.ஜி.ஆர், சிவாஜி கணேசன், மலையாளத் திரைப்பட நடிகர் திக்குரிசி சுகுமாரன் நாயர் ஆகியோருடன் இணைந்து நடித்துப் புகழ்பெற்றார்.
# பி. எஸ். சரோஜா

## நடித்த படங்கள் சில

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 1941 | மதனகாமராஜன் | தமிழ் | நடனம் |
| 1942 | கண்ணகி | தமிழ் | நடனம் |
| 1943 | குபேர குசேலா | தமிழ் | நடனம் |
| 1943 | மங்கம்மா சபதம் | தமிழ் | நடனம் |
| 1944 | மகாமாயா | தமிழ் | நடனம் |
| 1944 | ராஜ ராஜேஸ்வரி | தமிழ் | நடனம் |
| 1945 | பர்மா ராணி | தமிழ் | நடனம் |
| 1946 | விகடயோகி | தமிழ் |  |
| 1947 | விசித்ர வனிதா | தமிழ் |  |
| 1947 | தன அமராவதி | தமிழ் |  |
| 1949 | நாட்டிய ராணி | தமிழ் |  |
| 1949 | தேவ மனோகரி | தமிழ் |  |
| 1949 | கீதாஞ்சலி | தமிழ் |  |
| 1949 | இன்பவல்லி | தமிழ் |  |
| 1950 | பாரிஜாதம் | தமிழ் |  |
| 1951 | ஜீவித நௌகா | மலையாளம் |  |
| 1951 | பிச்சைக்காரி | தமிழ் |  |
| 1951 | ஓர் இரவு | தமிழ் |  |
| 1952 | அச்சான் | மலையாளம் |  |
| 1952 | ஆத்மசகி | மலையாளம், தமிழ் |  |
| 1952 | அம்மா | மலையாளம் |  |
| 1952 | கல்யாணி | தமிழ் |  |
| 1952 | கலியுகம் | தமிழ் |  |
| 1952 | அத்தைந்தி காபுரம் | தெலுங்கு |  |
| 1953 | ஆசை மகன் | தமிழ் |  |
| 1953 | ஆசதீபம் | மலையாளம் |  |
| 1953 | ஜெனோவா | தமிழ், மலையாளம் |  |
| 1953 | வாழப்பிறந்தவள் | தமிழ் |  |
| 1953 | லோகநீதி | மலையாளம் |  |
| 1954 | அவன் வருன்னு | மலையாளம் |  |
| 1954 | கூண்டுக்கிளி | தமிழ் |  |
| 1954 | மாங்கல்யம் | தமிழ் |  |
| 1956 | ஆத்மார்ப்பணம் | மலையாளம் |  |
| 1957 | புதுமைப்பித்தன் | தமிழ் |  |
| 1958 | லில்லி | மலையாளம் |  |
| 1959 | பாண்டித் தேவன் | தமிழ் |  |
| 1959 | வண்ணக்கிளி | தமிழ் |  |
| 1960 | உம்மா | மலையாளம் |  |
| 1961 | கிருஷ்ண குசேலா | மலையாளம் |  |
| 1961 | குமுதம் | தமிழ் |  |
| 1962 | புதிய ஆகாசம் புதிய பூமி | மலையாளம் |  |
| 1963 | கடலம்மா | மலையாளம் |  |
| 1964 | அருணகிரிநாதர் | தமிழ் |  |
| 1966 | தரவத்தம்மா | மலையாளம் |  |
| 1978 | அந்தோனீசு புண்ணியவாலன் | மலையாளம் | } |
# உயிரியற்பிய வேதியியல்

**உயிரியற்பிய வேதியியல்** (Biophysical chemistry) என்னும் இயற்பிய அறிவியல் பிரிவானது இயற்பியல் மற்றும் இயற்பிய வேதியியல் கோட்பாடுகளைப் பயன்படுத்தி தொகுப்பியக்க உயிரியலைப் படிப்பதற்கு பயன்படுகிறது. உயிரிய அமைப்புகளில் நிகழும் பல்வேறு நிகழ்வுகளுக்கான விளக்கங்களை மூலக்கூறுகளின் அல்லது மேற்புற-மூலக்கூற்று வடிவங்களின் அடிப்படையில் விளக்கங்களைத் தேடும் ஆய்வுகள் இத்துறையில் நடத்தப்படுகின்றன.
# உயிரியற்பிய வேதியியல்

## வழிமுறைகள்

உயிரியற்பிய வேதியியலாளர்கள் இயற்பிய வேதியியலில் உள்ள பல்வேறு செய்நுட்பங்களைப் பயன்படுத்தி உயிரிய அமைப்புகளிலுள்ள வடிவங்களை ஆராய்கிறார்கள். நிறமாலையியல் வழிமுறைகளான அணுக்கருக் காந்த ஒத்ததிர்வு (nuclear magnetic resonance; NMR), எக்சு கதிர் விளிம்பு விளைவு (X-ray diffraction) போன்றவை இத் துறையில் பயன்படுத்தப்படுகின்றன.
# சதின் தாசு

**சதின் தாசு** (Jatin Das, திசம்பர் 1941) என்பவர் ஓவியர், சிற்பக் கலைஞர், கவிஞர் என அறியப்படுபவர். இந்திய நடுவணரசின் பத்ம பூசண் விருதைப் பெற்றவர்.
# சதின் தாசு

## கலைப் பணிகள்

ஒரிசா மாநிலம் மயூர்பஞ்ச் என்னும் ஊரில் பிறந்த சதின் தாசு மும்பை சர். ஜே. ஜே. கலைப் பள்ளியில் ஓவியம் கற்றுக்கொண்டார். 68 ஓவியக் கண்காட்சிகளை இந்தியாவிலும் வெளிநாடுகளிலும் நடத்தினார். உலகத்தில் உள்ள பல கலை சிற்பக் கல்லூரிகளிலும் அருங்காட்சிகளிலும் சென்று சொற்பொழிவுகளை ஆற்றினார்.  
1987-88 கால கட்டத்தில் இரசியாவில் நடந்த இந்தியத் திருவிழா நிகழ்ச்சியை முன்னிட்டு வடகிழக்கு மாநிலங்களின் கைவினைப் பொருள்கள் வாரியத்தில் ஆலோசகராக இருந்தார். இது போன்ற பல கலைப் பண்பாட்டு அமைப்புகளில் கௌரவ பதவிகளில் பொறுப்பு வகித்தார்.  
சதின் தாசு மும்பை திரை நடிகைநந்திதா தாசின் தந்தை ஆவார். தற்பொழுது புதுதில்லியில் இவர் வாழ்ந்து வருகிறார்.
# சதின் தாசு

## விருதுகள்

- பத்மபூசண் விருது (2012)
- பாரத் நிர்மாண் விருது (2007)
- உத்கலா விருது (2006)
# கன்னி ஆடு

**கன்னி ஆடு** (*Kanni goat*) என்பது தமிழ்நாட்டில் காணப்படும் ஒரு வெள்ளாட்டினமாகும். இவை தோலுக்காகவும், இறைச்சிக்காகவும் வளர்க்கப்படுகின்றன. இந்த ஆடுகள் மந்தையாகச் செல்லும்போது, அதன் கால் அசைவுகள் ராணுவ வீரர்களைப் போல வரிசையாக அமைந்திருக்கும். இதனால் இவை **சிப்பாய் நடை ஆடுகள்** என்றும் அழைக்கப்படுகின்றன. தவிர இவற்றின் காது, நெற்றியில் கோடுகள் காணப்படுவதால் இவற்றை **வரி ஆடுகள்** என்றும் அழைக்கிறார்கள். இவை தமிழகத்தின் திருநெல்வேலி மாவட்டம், தூத்துக்குடி மாவட்டம், விருதுநகர் மாவட்டம் போன்ற மாவட்டங்களின் சில பகுதிகளில் மட்டும் காணப்படுபவை. தென் தமிழகத்தில் உள்ள கன்னி நாய்கள் தோற்றத்தில் இந்த ஆடுகளைப்போல உள்ளதால் அவை கன்னி நாய் என பெயரைப் பெற்றன.
# கன்னி ஆடு

## விளக்கம்

இவ்வகை ஆடுகள் தமிழகத்தில் காணப்படும் ஆடுகளிலேயே உயரமானவையாகவும், கருமை நிறம் கொண்டும். முகத்திலும், காதுகளிலும், கழுத்திலும் இரு வெள்ளை கோடுகள் கொண்டும் இருக்கும். அடி வயிற்றுப் பகுதி மற்றும் கால்களின் உட்புறத்தில் வெண்மை நிறத்துடன் காணப்படும் கன்னி ஆடுகளை பால்கன்னி என்றும், வெண்மைக்குப் பதிலாக செம்பழுப்பு நிறம் கொண்டவைகளைச் செங்கன்னி என்றும் அழைப்பர்.
இவற்றில் ஆண், பெண் ஆடுகள் இரண்டுக்கும் கொம்புகள் இருக்கும். ஆண் ஆடு 35 முதல் 40 கிலோவரையும், பெண் ஆடு 25 முதல் 30 கிலோவரையும் எடை கொண்டவை. இந்த ஆடுகள் முதல் முறை மட்டும் எட்டு முதல் பத்து மாதத்தில் சினை பிடிக்கும். அதன் பிறகு, ஒவ்வொரு ஏழு மாதத்துக்கு ஒரு முறை குட்டி போடும். இவை, ஒரே நேரத்தில் இரண்டு முதல் மூன்று குட்டிகள்வரை ஈனுகின்ற ஆற்றல் உடையவை. பிறக்கும்போது, கிடா ஆட்டுக் குட்டிகளின் எடை சுமார் 2.1 கிலோவாகவும், பெட்டை ஆட்டுக் குட்டிகளின் எடை சுமார் 2 கிலோ எடையுடனும் இருக்கும். பிறந்த ஒரு வருடத்தில் கிடா ஆடுகள் சுமார் 22 கிலோ எடையையும், பெட்டை ஆடுகள் சுமார் 21 கிலோ எடையையும் கொண்டதாக வளர்ந்துவிடும். அப்போது, கிடா சுமார் 76 செ.மீ. உயரமும், பெட்டை சுமார் 72 செ.மீ. உயரமும் கொண்டிருக்கும்.
# அர்கெந்தீனாவில் சுரங்கத் தொழில்

**அர்கெந்தீனாவில் சுரங்கத் தொழில்** *(Mining in Argentina)* அலுமினியம், ஈயம், செப்பு, துத்தநாகம், வெள்ளி மற்றும் தங்கம் போன்ற தனிமங்களின் கனிமங்களை பிராந்திய அளவில் உற்பத்தி செய்யும் தொழிலாக விளங்குகிறது. 2003 ஆம் ஆண்டில் எரிபொருளல்லாத கனிமங்களின் உற்பத்தி மட்டும் $1.1 பில்லியன் வருவாயை ஈட்டித்தந்துள்ளது. இதிலும் குறிப்பாக அடர்த்தியான செப்பு உற்பத்தியில் மட்டும் $467 மில்லியன் கிடைத்துள்ளது என்பது குறிப்பிடத்தக்கதாகும்.
# அர்கெந்தீனாவில் சுரங்கத் தொழில்

## தங்கம்

2003 ஆம் ஆண்டில், பாயோ டி லா அலும்பிரேரா மற்றும் செர்ரோ வேங்குவார்தியா சுரங்கங்களில் இருந்து பெரும்பாலும் நாட்டின் தங்கம் உற்பத்தி செய்யப்பட்டுள்ளது. இவ்வாண்டில் மொத்தமாக 29,744 கிலோகிராம் தங்கம் உற்பத்தியாகியுள்ளது. இந்த அளவு முந்தைய ஆண்டான 2002 இல் உற்பத்தி செய்யப்பட்ட தங்கத்தின் அளவான 32,506 கிலோகிராம் என்பதைவிட குறைவாகும்.
# அர்கெந்தீனாவில் சுரங்கத் தொழில்

## வெள்ளி மற்றும் ஈயம்

நாட்டின் 2003 ஆம் ஆண்டு மொத்த வெள்ளி உற்பத்தி 133,917 கிலோகிராம் ஆகும். 2001 ஆம் ஆண்டில் இவ்வுற்பத்தி 152,802 கிலோகிராம் ஆக இருந்தது. நாட்டின் 2003 ஆம் ஆண்டு மொத்த துத்தநாக உற்பத்தி 29,839 மெட்ரிக் டன்கள் ஆகும். 2001 ஆம் ஆண்டில் இவ்வுற்பத்தி 39,703 மெட்ரிக் டன்களாக இருந்தது. இவ்வாறே நாட்டின் 2003 ஆம் ஆண்டு மொத்த ஈயம் உற்பத்தி 12,079 மெட்ரிக் டன்கள் ஆகும். 2001 ஆம் ஆண்டில் இவ்வுற்பத்தி சற்று அதிகமாக 12,334 மெட்ரிக் டன்களாக இருந்தது.
# அர்கெந்தீனாவில் சுரங்கத் தொழில்

## போரான்

2003 ஆம் ஆண்டில் அர்கெந்தினா மொத்தமாக 545,304 மெட்ரிக் டன்கள் போரான் தொடர்புடைய பொருட்களை உற்பத்தி செய்துள்ளது. உலக போரான் உற்பத்தியில், ஐக்கிய அமெரிக்கா மற்றும் துருக்கி நாடுகள் முறையே முதல் இரண்டு இடங்களையும் அர்கெந்தீனா மூன்றாவது இடத்தையும் பிடித்தன. 1999 மற்றும் 2000 ஆம் ஆண்டுகளில் அர்கெந்தீனாவின் போரான் உற்பத்தி முறையே 245,450 மற்றும் 512,624 மெட்ரிக் டன்களாக இருந்தது.
# அர்கெந்தீனாவில் சுரங்கத் தொழில்

## பிற கனிமங்கள்

2003 ஆம் ஆண்டில் உற்பத்தி செய்யப்பட்ட மற்ற தொழில்துறை கனிமங்களின் அளவு இங்கு கொடுக்கப்பட்டுள்ளது.  
- சுண்ணாம்பு : 8.119.879 மெட்ரிக் டன்கள்.
- டாலமைட்டு, 320.116 மெட்ரிக் டன்கள்,
- நொறுக்கப்பட்ட குவார்ட்சைட்டு: 284.503 மெட்ரிக் டன்கள்
- நொறுக்கப்பட்ட குவார்ட்சு: 100,000 மெட்ரிக் டன்கள்;
- டால்க் எனப்படும் மக்னீசியம் நீரேற்று: 1759 மெட்ரிக் டன்கள்
- பெண்ட்டோனைட்:டு 128.406 மெட்ரிக் டன்
- டையட்டோமைட்டு: 24,946 மெட்ரிக் டன்கள்
- பெல்ட்சுபார்: 88,427 மெட்ரிக் டன்கள்
- சிப்சம்: 387,936 மெட்ரிக் டன்கள்
- கௌவொலின், 10.653 மெட்ரிக் டன்; மற்றும்
- உப்பு, 1.156.023 மெட்ரிக் டன்கள்.  
இவைதவிர பளிங்குக்கல், களிமண், செலசிடைட்டு, சோடியம் கார்பனேட்டு, கல்நார், பேரைட்டு, மற்றும் வெர்மிகுலைட்டு ஆகியனவற்றையும் அர்கெந்தீனா தயாரிக்கிறது. ஆசுபால்டைட்டு, புளோர்சிபார், மைக்கா, மாங்கனீசு, மற்றும் ஆண்டிமனி போன்றவை முக்கியமாக நாட்டின் வடமேற்கு பகுதிகளில் காணப்படுகின்றன. மேலும், இலித்தியம் (உலகின் மூன்றாவது பெரிய படிவு), [1] பெரிலியம் மற்றும் கொலம்பியம் போன்றவற்றின் படிவுகளும் இங்கு காணப்படுகின்றன.
# அர்கெந்தீனாவில் சுரங்கத் தொழில்

## முறைப்படுத்துதல்

சுரங்கத் தொழில் திட்டமிடல் மற்றும் பொது முதலீட்டு அமைச்சகம் அர்கெந்தீனாவின் சுரங்கத் தொழிலை மேற்பார்வை செய்கிறது.
# செலூக்கியப் பேரரசு

உருவச் சிலை]]  
**செலுசிட் பேரரசு** அல்லது **செலூக்கியப் பேரரசு** (Seleucid Empire) (; , *Basileía tōn Seleukidōn*) (ஆட்சிக் காலம்: கி.மு. 312 - கி.மு. 63) என்பது செலூக்கிய வம்சத்தினரால் ஆளப்பட்டப் பேரரசாகும். பேரரசர் அலெக்சாண்டரின் ஆசியப் படையெடுப்பிற்குப் பின் தெற்காசியா, நடு ஆசியா மற்றும் மேற்காசியாவின் பகுதிகளை கி.மு. 312 முதல் கி.மு. 63 முடிய கிரேக்கப் போர்ப்படைத் தலைவர் செலூக்கசு நிக்காத்தர் முதல், பேரரசின் இறுதி மன்னர் **இரண்டாம் பிலிப்பு** வரை 375 ஆண்டுகள் ஆண்டனர்.  
அலெக்சாண்டர் பஞ்சாப் மன்னர் போரசுடனான போரில் வென்று, மீண்டும் கிரேக்கத்திற்கு திரும்பும் வழியில் பாபிலோனில் மறைந்த பின், அலெக்சாண்டர் வென்ற பகுதிகளை அவரது படைத்தலைவர்கள் பிரித்துக் கொண்டு ஆண்டனர். அலெக்சாண்டரின் நெருங்கிய நண்பரும், கிரேக்கப் படைத்தலைவர்களில் ஒருவரான செலூக்கஸ் நிக்காத்தர், கிரேக்கத்திற்கு கிழக்கில் அமைந்த ஆசியப் பகுதிகளுக்கு கி.மு. 312 முதல் பேரரசர் ஆனார்.
# செலூக்கியப் பேரரசு

## பேரரசின் பகுதிகள்

முதலாம் செலூக்கசு நிக்காத்தரும், அவருக்கு பின்வந்த கிரேக்க மன்னர்களும் செலூக்கியப் பேரரசின் தற்கால பாகிஸ்தான், ஆப்கானித்தான், துருக்மேனிஸ்தான், தஜிகிஸ்தான், உஸ்பெக்கிஸ்தான், ஈரான், ஈராக், இஸ்ரேல், லெபனான், பாலஸ்தீனம், ஜோர்டான், குவைத், சவுதி அரேபியா, சிரியா, துருக்கி ஆகிய பகுதிகளை ஆண்டனர்.
# செலூக்கியப் பேரரசு

## தலைநகரங்கள்

செலூக்கியப் பேரரசின் தலைநகரங்களாக துருக்கி - சிரியாவின் எல்லையில் அமைந்த அந்தியோக்கியா மற்றும் டைகிரிஸ் ஆற்றாங்கரையில் அமைந்த *செலூசியா* நகரங்கள் விளங்கியது.
# செலூக்கியப் பேரரசு

## கிரேக்க நாகரீகத் தாக்கம்

செலூக்கியப் பேரரசின் நீண்டகால ஆட்சியால், ஆசியாவில் கிரேக்கக் கட்டிடக் கலை மற்றும் சிற்பக் கலை பரவியது.
# செலூக்கியப் பேரரசு

## இந்தியா மீதான படையெடுப்பு

கி.மு 307-இல் முதலாம் செலூக்கசு நிக்கோட்டரின் மௌரியப் பேரரசர் சந்திரகுப்த மௌரியர் மீதான படையெடுப்பு தோல்வியில் முடிந்தது. இதனால் ஏற்பட்ட உடன்படிக்கையின் பேரில் செலூக்கியப் பேரரசின் ஆஃப்கானிஸ்தான், பலுசிஸ்தான் பகுதிகள் சந்திரகுப்த மௌரியருக்கு வழங்கப்பட்டது. மேலும் செலூக்கசு நிக்காத்தர் தனது மகளை சந்திர குப்த மௌரியருக்கு மணம் முடித்து வைத்ததுடன், செலூக்கியப் பேரரசின் தூதுவராக மெகஸ்தெனஸ் என்பவரை மௌரியப் பேரரசுசில் நியமித்தார்.
# செலூக்கியப் பேரரசு

## வீழ்ச்சிக் காலம்

281-இல் செலூக்கியப் பேரரசின் வரைபடம்]]
200ல் செலூக்கியப் பேரரசின் வரைபடம்]]
செலூக்கியப் பேரரசர் மூன்றாம் அந்தியோகஸ் கிமு 187ல் இறந்த பிறகு கிமு 190-இல் உரோமானியப் படைகள் சிரியாவைக் கைப்பற்றியது.  
கிமு. 168-இல் நான்காம் அந்தியோகஸ் ஆட்சிக்காலத்தில் ஜெரூசலத்தில் இருந்த யூதர்களின் கோயில் செலூக்கியப் படைவீரர்களால் பாழ்படுத்தப்பட்டது. இதனால் கோபம் கொண்ட யூதர்கள் ஒன்றிணைந்து செலூக்கியப் படைவீரர்கள் மீது கொரில்லா தாக்குதல்கள் தொடுத்து பாலஸ்தீனத்திலிருந்து விரட்டியடித்தனர்.  
அதே கால கட்டத்தில் கிமு 168-இல் பாரசீகர்கள் செலூக்கியப் பேரரசிடமிருந்து பாரசீகம் மற்றும் மெசபடோமியாவை கைப்பற்றி பார்த்தியப் பேரரசை நிறுவினர்.  
கி.மு. 141-இல் செலூக்கியப் பேரரசின் தலைநகரங்களில் ஒன்றான செலுசியா நகரம் எதிரிகளால் கைப்பற்றப்பட்டது. பின்னர் கிபி முதல் நூற்றாண்டில் செலூக்கியப் பேரரசு வீழ்ச்சி அடைந்து கொண்டிருந்த காலத்தில், செலூக்கியப் பேரரசிடமிருந்த சிரியாவை ஆர்மீனியர்கள் கைப்பற்றினர்.  
கிபி 64-இல் உரோமானியப் படைத்தலைவர் *பாம்பே* அந்தியோக்கியா நகரத்தில் புகுந்து சிரியாவைக் கைப்பற்றியதன் மூலம் செலூக்கியப் பேரரசு வீழ்ச்சி கண்டது.
# செலூக்கியப் பேரரசு

## வீழ்ச்சிக்குப் பின்னர்

செலூக்கியப் பேரரசின் இறுதி மன்னர் இரண்டாம் பிலிப்பு ஆட்சிக் காலத்தில் செலூக்கியப் பேரரசு வீழ்ச்சியை நோக்கிச் சென்று கொண்டிருந்தது. இறுதியில் செலூக்கியப் பேரரசு கிரேக்க பாக்திரியா பேரரசு மற்றும் இந்தோ கிரேக்க நாடு என சிதறுண்டது. இந்தோ - கிரேக்க சிற்றரசர்கள் கி.மு. 100 முதல் கி.பி. 10 வரை ஆண்டனர்.
# செலூக்கியப் பேரரசு

## செலூக்கிய ஆட்சியாளர்கள்

வெளியிட்ட அலெக்சாண்டரின் உருவம் பொறித்த நாணயம்]]  
கிமு 305 முதல் கிமு 63 முடிய செலூக்கிய கிரேக்கப் பேரரசை ஆண்ட 31 பேரரசர்களின் பட்டியல்:  
1. செலூக்கஸ் நிக்காத்தர் (கிமு 305–281)
1. முதலாம் அந்தியோசூஸ் சோத்தர் (கிமு 281–261)
1. இரண்டாம் அந்தியோகஸ் (கிமு 261 - 246)
1. இரண்டாம் செலூக்கஸ் (கிமு 246–225)
1. மூன்றாம் செலூக்கஸ் (கிமு 225–223)
1. மூன்றாம் அந்தியோகஸ் (கிமு 222 – 187)
1. நான்காம் செலூக்கஸ் பிலோபதோர் (கி.மு. 187–175)
1. அந்தியோகஸ் IV எபிபேன்ஸ் (கிமு. 175–163)
1. ஐந்தாம் அந்தியோக்கசு யூபதார் (கி.மு. 163–161)
1. முதலாம் தெமிரியஸ் சோதர் (கி.மு. 161-150)
1. அலெக்சாண்டர் முதலாம் பாலாஸ் (கி.மு. 150–145)
1. இரண்டாம் நிக்காத்தர் தெமிரியஸ் (கி.மு. 145–138)
1. அந்தியோக்கசு நான்காம் தியோனிசுஸ் அல்லது எபிபோனஸ் (கி.மு. 145–140)
1. தியோதோத்தஸ் திரிபோன் (கி.மு. 140–138)
1. ஆண்டியோசுஸ் ஏழாம் சிதேட்டஸ் (கி.மு. 138–129)
1. டெமிரிட்டஸ் இரண்டாம் நிக்காத்தர் (இரண்டாம் ஆட்சிக் காலம்) (கி.மு. 129-126)
1. அலெக்சாண்டர் இரண்டாம் சபினாஸ் (கி.மு. 129–123)
1. கிளியோபாட்ரா தியா (கிமு 126-121)
1. செலூக்கசு ஐந்தாம் பிலோமெத்தர் (கி.மு. 126/125)
1. ஆண்டியோசுஸ் எட்டாம் கிரிப்பஸ் (கி.மு. 125–96)
1. ஆண்டியோசுஸ் ஒன்பதாம் சிசினஸ் (கி.மு. 114–96)
1. செலூக்கசு ஆறாம் எபிபோனஸ் நிக்காத்தர் (கி.மு. 96–95)
1. யூசிபெஸ் ஒன்பதாம் ஆண்டியோசுஸ் (கி.மு. 95–92)
1. யூசெரஸ் மூன்றாம் டெமிரிடஸ் (கி.மு. 95–87)
1. பதின்னொன்றாம் எபிபோனஸ் ஆண்டியோகஸ் (கி.மு. 95–92)
1. முதலாம் பிலிப்பு பிலடெல்பியஸ் (கி.மு. 95–84/83)
1. அந்தியோக்கசு 12-ஆம் டயோனிசுஸ் (கி.மு. 87–84)
1. ஆர்மினியாவின் முதலாம் டைகிரேன்ஸ் (கி.மு. 83–69)
1. செலூக்கசு ஏழாம் கைபயாசாக்டெஸ் அல்லது பிலோமீட்டர் (கி.மு. 83–69)
1. அந்தியோக்கசு 13-ஆம் ஆசியாடிகஸ் (கி.மு. 69-64)
1. பிலோரோமெனஸ் இரண்டாம் பிலிப்பு (கி.மு. 65–63)
# செலூக்கியப் பேரரசு

## இதனையும் காண்க

- ஹெலனிய காலம்
- தியாடோச்சி
- தாலமைக் பேரரசு
- தாலமி சோத்தர்
- சசாண்டர்
- லிசிமச்சூஸ்
- ஆண்டிகோணஸ்
- கிரேக்க பாக்திரியா பேரரசு
- இந்தோ கிரேக்க நாடு